**Zápisnica č. 1/2013**

zo zasadnutia obecného zastupiteľstva v obci Pitelová konaného 22.03.2013 o 16.00hod.

v zasadačke obecného úradu

1. Zasadnutie otvoril starosta obce Ján Kubík, privítal prítomných hostí a skonštatoval, že prítomní sú štyria poslanci. Z uvedeného vyplýva, že zastupiteľstvo je uznášania schopné.
2. Za zapisovateľa bola určená Michaela Vencelová.
* za predsedu návrhovej komisie bol navrhnutý Ing. Mališ Lukáš – OZ schválilo návrh jednomyseľne.
* za overovateľov zápisnice boli navrhnutí Jozef Kocian a Ing.Rastislav Kubáň – OZ schválilo návrh jednomyseľne.

1. **Kontrola plnenia uznesenia z predchádzajúceho zastupiteľstva**
* aktualizácia obecnej stránky – stránka je aktualizovaná
* obecnému zatupiteľstvu predložiť tabuľku mzdových nákladov za roky 2010,2011,2012 OZ berie na vedomie.

1. **Návrh Dodatku VZN č.1 o Obecných poplatkoch**
* starosta žiada o zosúladenie VZN formou dodatku v zmysle zákona. Dodatok zaslať na Reguláciu sieťových odvetví. U spotrebiteľov, ktorí nemajú vodu meranú vodomerom sa množstvo vody stanoví podľa smerných čísel a takto zistené množstvo v m3 sa použije pri fakturácii za výrobu a dodávku pitnej vody. Starosta informuje, čo sú smerné čísla a že už máme len 3 občanov, ktorí nemajú namontovaný vodomer. OZ jednomyseľne schválilo.
1. **Správa o výsledku hospodárenia za rok 2012**
* starosta predniesol správu o výsledku hospodárenia za rok 2012 – OZ berie na vedomie.
1. **Správa o kontrolnej činnosti za rok 2012**
* p. Spáč predniesol správu o kontrolnej činnosti za rok 2012
* starosta vysvetlil rozdiel nevykázanej nafty
* OZ schválilo plán kontrolnej činnosti jednomyseľne
1. **Diskusia**
* starosta informoval poslancov ako bude postupovať pri zimnej údržbe uličiek v dedine, ďalej oboznámil poslancov, že finančné prostriedky na údržbu sú už vyčerpané a treba rátať s úpravou rozpočtu
* P. Kubáň konštatoval, že posyp na Horný koniec nefunguje a stav treba napraviť
* P. Snopko žiada od starostu návrh riešenia situácie zimnej údržby do najbližšieho zasadnutia – v septembri sa tvorí nová zmluva.
* starosta informoval poslancov o žiadostiach o finančné dotácie od Centra voľného času. Poslanci navrhli, že po predložení dokladu rodičov o zaplatení alikvotnej čiastky určenej zriaďovateľom vyplatí finančné prostriedky vo výške 59 eur na dieťa navštevujúce Centrum voľného času. OZ schválilo jednomyseľne.
* p. Snopko žiada štruktúru príjmov – podielových daní
* starosta informuje poslancov o konaní osláv 750 výročia vzniku obce 02.09.2014 OZ berie informáciu starostu na vedomie
* p. Mališ sa informuje prečo nesvietili lampy a ako pokračuje Vodovod na doline – starosta informoval, že stáli hodiny a že ohľadom Vodovodu prebieha Územné konanie
* p. Snopko sa pýtal, ako postupuje MVE Jalná, starosta informuje, že Krajský stavebný úrad jeho rozhodnutie potvrdil
1. **Návrh na uznesenie**

Návrh na uznesenie prečítal p. Mališ. Jednomyseľne schválené.

1. **Záver**

Starosta poďakoval prítomným za účasť.

Zapísala: Michaela Vencelová dňa: 22.03.2013 .......................................

Overil: Ing. Rastislav Kubáň ............. .......................................

 Jozef Kocian ............. .........................................